হুমা কুরেশির সঙ্গে বলি অভিনেতা সোহেল খানের সম্পর্ক নিয়ে ভালই জল্পনা চালু রয়েছে বলিউডে। মুম্বইয়ের নানা জায়গায় তাঁদের একসঙ্গে নাকি কয়েকবার দেখাও গিয়েছে। আবার সম্প্রতি তাঁরা নাকি ডেটিং-এও গিয়েছিলেন। এমনকী সলমন খানের জন্মদিনের পার্টিতেও নাকি ঘনিষ্ঠ ছিলেন সোহেল-হুমা। এ খবরের সত্যতা নিয়ে যথন তোলপাড় চলছে বি-টাউনে ঠিক তখনই মুখ খুললেন সোহেল খানের স্ত্রী সীমা। তিনি জানিয়েছেন, হুমার সঙ্গে নাকি কোনও সম্পর্কই নেই সোহেলের।